EkBass/fiwiki-20250220-pages-articles huggingface dataset:
Natriumsulfiitti

Natriumsulfiitti (Na2SO3) on epäorgaaninen natrium- ja sulfiitti-ioneista muodostuva ioniyhdiste. Sitä käytetään sellun valmistuksessa, veden ja tekstiilien käsittelyssä sekä elintarvikelisäaineena. ==Ominaisuudet== Natriumsulfiitti on kiinteää valkoista jauhetta ja esiintyy usein kidevedellisenä heptahydraattina (Na2SO3·7H2O). Se on pelkistin, mutta kuivana stabiili aina 100 °C lämpötilaan saakka. Kostea ilma hapettaa sen kuitenkin nopeasti natriumsulfaatiksi. Kuumennettaessa yli 600 °C lämpötilan natriumsulfiitti disproportioituu natriumsulfaatiksi ja natriumsulfidiksi. Yli 900 °C lämpötiloissa hajoamistuotteina syntyy natriumoksidia ja rikkidioksidia. Natriumsulfiitti liukenee hyvin veteen ja liukoisuus on suurimmillaan 33 °C lämpötilassa. Liuokset ovat emäksisiä ja 1-massaprosenttisen liuoksen pH on noin 9,8. Yhdisteen vesiliuokset hapettuvat helposti.José Jiménez Barberá, Adolf Metzger & Manfred Wolf: Sulfites, Thiosulfates, and Dithionites, Ullmann's Encyclopedia of Industrial Chemistry, John Wiley & Sons, New York, 2002 Teoksen verkkoversio Viitattu 01.02.2012 ==Valmistus== Natriumsulfiittia valmistetaan johtamalla rikkidioksidikaasua natriumhydroksidin tai natriumkarbonaatin suspensioon. Reaktorin lämpötila on 60-80 °C, koska tällöin kiteiden erottuminen on helpointa. Kidevedetöntä yhdistettä saadaan käyttämällä natriumvetysulfiitin ja natriumhydroksidin seosta. Kiteet sentrifugoidaan ja kuivataan. :2 NaOH + SO2 → Na2SO3 \+ H2O Yhdistettä saadaan myös neutraloimalla natriumkarbonaatilla natriumvetysulfaattiliuoksia ja resorsinolin valmistuksen sivutuotteena. ==Käyttö== Tärkein natriumsulfiitin käyttökohde on sellunvalmistus. Natriumsulfiittia käytetään sekä happamissa että neutraaleissa olosuhteissa ja se liuottaa ligniiniä. Yhdiste on pelkistin ja sen vuoksi sitä käytetään poistamaan happea vedestä sekä klooria paperi- ja tekstiiliteollisuuden prosesseissa sekä vedestä. Sitä käytetään myös valokuvauksessa filmien säilöntäaineena ja myös valokuvan kehityksen yhteydessä. Natriumsulfiittia käytetään myös säilöntäaineena, esimerkiksi kuivatuissa hedelmissä ja sen E-koodi on E221. Natriumsulfiitista valmistetaan natriumtiosulfaattia ja se reagoi orgaanisten yhdisteiden kanssa muodostaen sulfonaatteja. ==Lähteet== ==Aiheesta muualla== * Luokka:Natriumyhdisteet Luokka:Sulfiitit
Cordeauxia edulis

Cordeauxia edulis on hernekasveihin kuuluva pensasmainen kasvi, jota tavataan Afrikassa. Kasvista käytetään myös nimitystä yeheb, ja se tuottaa ihmisravinnoksi ja rehuksi kelpaavia pähkinämäisiä siemeniä. Lajia tavataan Etiopiassa ja Somaliassa. Cordeauxia edulis on harvinaistunut ylikäytön, karjan laiduntamisen ja kuivuuden takia huomattavasti, ja se on luokiteltu erittäin uhanalaiseksi lajiksi. == Lähteet == Luokka:Hernekasvit Luokka:Rehukasvit Luokka:Ihmisravinnoksi käytetyt kasvit Luokka:Uhanalaiset kasvit
Vernon Davis

Vernon Leonard Davis (s. 31. tammikuuta 1984, Washington, D.C.) on yhdysvaltalainen amerikkalaisen jalkapallon pelaaja, pelipaikaltaan sisempi laitahyökkääjä. Hän pelaa tällä hetkellä NFL-liigan Washington Redskinsissa. Davisin nuorempi veli, Vontae Davis on myös pelannut NFL-liigassa kulmapuolustajana. ==NFL-ura== San Francisco 49ers varasi Marylandin yliopistossa pelanneen Davisin vuoden 2006 NFL:n varaustilaisuudessa ensimmäisen kierroksen kuudentena pelaajana. Davis solmi 49ersin kanssa kesällä 2010 viiden vuoden jatkosopimuksen, arvoltaan 37 miljoonaa dollaria. Sopimus teki hänestä liigan parhaiten palkatun sisemmän laitahyökkääjän. Davis pelasi yhteensä kymmenen kautta 49ersissa. Hänet myytiin kesken kauden 2015 Denver Broncosiin vaihdossa kahteen varaustilaisuuden varausvuoroon. Broncos voitti tuolla kaudella Super Bowlin. Davisin pitkä pelaajasopimus päättyi tuohon kauteen ja hän teki seuraavaksi kaudeksi yksivuotisen sopimuksen Washington Redskinsin kanssa. Maaliskuussa 2018 Davis teki kolmivuotisen jatkosopimuksen Redskinsin kanssa. ==Lähteet== == Aiheesta muualla == Luokka:Yhdysvaltalaiset amerikkalaisen jalkapallon pelaajat Luokka:Vuonna 1984 syntyneet Luokka:Elävät henkilöt
Samsung Galaxy Ace

Samsung Galaxy Ace on Samsung Electronicsin kosketusnäytöllä varustettu älypuhelin, joka julkaistiin helmikuussa 2011. Puhelimessa on 3,5 tuuman näyttö (resoluutio 320 × 480) ja 800 MHz prosessori. Kameran tarkkuus on 5 megapikseliä ja se on höystetty LED-salamalla. Galaxy Ace:a on julkaistu myöhemmin 832 MHz prosessorilla toimiva GT-5830i versio ja Ace Plus. Ace Plus -versiossa on kehittyneempi käyttöjärjestelmä, ja isompi näyttö ja kameran paikka siirretty puhelimen reunasta keskelle puhelimen takaosassa. Puhelimessa on microSD-korttipaikka (enintään 32 gigatavua). == Lähteet == * Samsung Galaxy Ace - Ominaisuudet === Viitteet === Galaxy Ace Luokka:Android-pohjaiset laitteet‎ Luokka:Vuoden 2011 matkapuhelimet Luokka:Kosketusnäytölliset älypuhelimet
Kelpo mies Afrikassa

Kelpo mies Afrikassa (engl. A Good Man in Africa) on vuonna 1994 julkaistu komediaelokuva, joka perustuu William Boydin samannimiseen romaaniin. Elokuvan pääosia esittävät Colin Friels, Sean Connery, John Lithgow, Diana Rigg, Louis Gossett Jr., Joanne Whalley ja Sarah-Jane Fenton. Elokuvan on ohjannut Bruce Beresford. == Aiheesta muualla == * * * Luokka:Yhdysvaltalaiset komediaelokuvat Luokka:Vuoden 1994 yhdysvaltalaiset elokuvat Luokka:Bruce Beresfordin ohjaamat elokuvat Luokka:Yhdysvaltalaiset romaaneihin perustuvat elokuvat
Gaston Aumoitte

Gaston Aumoitte (19. joulukuuta 1884 Hanoi, Vietnam – 30. joulukuuta 1957 Sainte-Foy-la-Grande) oli ranskalainen kroketinpelaaja ja olympiavoittaja. Hän voitti kultaa yhden pallon yksinpelissä vuoden 1900 olympialaisissa Pariisissa. Hän voitti kultaa myös paripelissä Georges Johinin kanssa. Muita osanottajia ei paripelissä ollut. == Lähteet == * sports-reference * World Croquet Federation Luokka:Ranskalaiset olympiavoittajat Luokka:Kroketinpelaajat Luokka:Vuonna 1884 syntyneet Luokka:Vuonna 1957 kuolleet
S.O.S. Titanic

S.O.S. Titanic on vuonna 1979 ilmestynyt televisioelokuva, joka kertoo vuonna 1912 sattuneesta Titanicin haaksirikosta laivan matkustajien näkökulmasta. Elokuvan keskeisimpiä hahmoja esittävät David Janssen, Beverly Ross, Cloris Leachman, Susan Saint James, David Warner, Geoffrey Whitehead, Ian Holm, Helen Mirren, Harry Andrews ja Jerry Houser. Elokuvan on ohjannut William Hale. Elokuvan juoni keskittyy kolmeen eri matkustajaryhmään laivan ensimmäisessä, toisessa ja kolmannessa luokassa. == Aiheesta muualla == * Luokka:Brittiläiset televisioelokuvat Luokka:Yhdysvaltalaiset televisioelokuvat Luokka:Elokuvat Titanicista Luokka:Vuoden 1979 brittiläiset elokuvat Luokka:Vuoden 1979 yhdysvaltalaiset elokuvat
Georges Johin

Georges Édouard Johin (31. heinäkuuta 1887 Pariisi – 6. joulukuuta 1955 Tessancourt-sur-Aubette) oli ranskalainen kroketinpelaaja ja olympiavoittaja. Hän voitti hopeaa yhden pallon yksinpelissä vuoden 1900 olympialaisissa Pariisissa. Hän voitti myös kultaa paripelissä Gaston Aumoitten kanssa. Muita osanottajia ei paripelissä ollut. == Lähteet == * sports-reference * World Croquet Federation Luokka:Ranskalaiset olympiavoittajat Luokka:Kroketinpelaajat Luokka:Vuonna 1887 syntyneet Luokka:Vuonna 1955 kuolleet
Chrétien Waydelich

Chrétien Waydelich (28. marraskuuta 1841 Strasbourg – 7. syyskuuta 1917 Pariisi) oli ranskalainen kroketinpelaaja ja olympiavoittaja. Hän voitti kultaa kahden pallon yksinpelissä vuoden 1900 olympialaisissa Pariisissa. Hän voitti lisäksi pronssia yhden pallon yksinpelissä. == Lähteet == * sports- reference * World Croquet Federation === Viitteet === Luokka:Ranskalaiset olympiavoittajat Luokka:Kroketinpelaajat Luokka:Vuonna 1841 syntyneet Luokka:Vuonna 1917 kuolleet
Maurice Vignerot

Maurice Marie Joseph Vignerot (25. marraskuuta 1879 Pariisi – 28. syyskuuta 1953 Gap) oli ranskalainen kroketinpelaaja ja olympiamitalisti. Hän voitti hopeaa kahden pallon yksinpelissä vuoden 1900 olympialaisissa Pariisissa. == Lähteet == * sports-reference * World Croquet Federation Luokka:Ranskalaiset olympiamitalistit Luokka:Kroketinpelaajat Luokka:Vuonna 1879 syntyneet Luokka:Vuonna 1953 kuolleet
Jacques Sautereau

Marie Maurice Jacques Alfred Sautereau (7. syyskuuta 1860 Louveciennes – 23. marraskuuta 1936 Saint-Mandé) oli ranskalainen kroketinpelaaja ja olympiamitalisti. Hän voitti pronssia kahden pallon yksinpelissä vuoden 1900 olympialaisissa Pariisissa. == Lähteet == * sports-reference * World Croquet Federation Luokka:Ranskalaiset olympiamitalistit Luokka:Kroketinpelaajat Luokka:Vuonna 1860 syntyneet Luokka:Vuonna 1936 kuolleet
Alf Mayer

Alfons ”Alf” Mayer (1. helmikuuta 1938 Weiler im Allgäu, Saksa – 2. marraskuuta 2021 Kitchener, Ontario, Kanada) oli kanadalainen ampuja. Mayer osallistui olympialaisiin kahdesti, vuosina 1968 ja 1972. Hän oli Méxicossa 1968 50 metrin pienoiskiväärin moniasentokilpailussa 38. ja sijoittui samassa lajissa 42:seksi Münchenin kisoissa 1972. Mayer oli vuonna 1972 mukana myös saman aseen makuuasennon kisassa, jossa hän oli 47. paras. == Lähteet == * === Viitteet === Luokka:Kanadalaiset ampujat Luokka:Vuonna 1938 syntyneet Luokka:Vuonna 2021 kuolleet
Merijuolavehnä

Merijuolavehnä eli haprajuola eli merijuola (Elytrigia juncea, syn. Elytrigia junceiformis, Elymus farctus) on monivuotinen heinäkasvi, joka muistuttaa juolavehnää (Elymus repens). Sitä tavataan Euroopan ja lähimaanosien merenrannoilla. == Ulkonäkö ja koko == Merijuolavehnä kasvaa 15–50 senttimetriä korkeaksi. Sen varsi ja lehdet ovat sinivihreät ja siniharmaat. Kukintona on 4–20 cm pitkä harsu tähkä. Tähkässä on 4–9 3–8-kukkaista 15–28 millimetriä pitkää tähkylää. Merijuolavehnä risteytyy helposti juolavehnän kanssa. == Levinneisyys == Merijuolavehnän levinneisyysaluetta ovat Euroopan, Pohjois-Afrikan ja Lähi-idän merenrannat. Se kasvaa Välimeren, Mustanmeren, Itämeren, Pohjanmeren ja Ison-Britannian, Irlannin, Ranskan, Espanjan ja Portugalin alueiden Atlantin valtameren rannoilla. Pohjoismaissa merijuolavehnä on eteläinen merenrantahietikoilla kasvava laji. == Merijuolavehnä Suomessa == Suomessa kasvaa merijuolavehnän alalaji merivehnä (Elymus farctus ssp. boreoatlanticus, aiemmin Elymus farctus ssp. boreali- atlanticus).Hämet-Ahti, L., Kurtto, A., Lampinen, R., Piirainen, M., Suominen, J., Ulvinen, T., Uotila., P. & Väre, H. 2005: Lisäyksiä ja korjauksia Retkeilykasvion neljänteen painokseen – Lutukka 21:41–85. Se on rauhoitettu laji ja arvioitu vaarantuneeksi, aiemmin äärimmäisen uhanalaiseksi. Merivehnän kasvupaikkoja tunnetaan Suomessa Kemiönsaaren Öröstä, Paraisten Jurmosta ja Hangosta. == Lähteet == == Aiheesta muualla == * Den virtuella floran: Strandkvickrot (Elytrigia juncea (L.) Nevski) Luokka:Juolat
Paula Kann

Paula Kann (1. helmikuuta 1922 Wien, Itävalta - 2\. marraskuuta 2001 Franconia) oli yhdysvaltalainen alppihiihtäjä. Hän edusti seuratasolla Eastern Slope Ski Clubia. Itävaltalaissyntyisen Kannin perhe muutti Yhdysvaltoihin tämän ollessa pieni lapsi. Hän voitti syöksylaskussa kotimaansa mestaruuden vuonna 1946 ja tapasi seuraavan vuoden maan mestaruuskisoissa sveitsiläisen alppihiihtäjä Paul Valarin, jonka kanssa hän meni naimisiin vuonna 1950. Kann osallistui Sankt Moritzin olympialaisiin 1948, joissa hän oli pujottelussa yhdestoista ja syöksylaskussa kahdeskymmeneskahdeksas. Kann ryhtyi uransa jälkeen lasketteluopettajaksi, ja hänen miehensä oli samassa ammatissa. Hänet nimettiin Yhdysvaltain alppihiihdon kunniagalleriaan vuonna 1970. == Lähteet == Luokka:Yhdysvaltalaiset alppihiihtäjät Luokka:Vuonna 1922 syntyneet Luokka:Vuonna 2001 kuolleet
Terumi Kurata

Terumi Kurata (; s. 1. helmikuuta 1951 Kumamoton prefektuuri) on japanilainen entinen käsipalloilija. Kurata osallistui olympialaisiin kerran, Montréalissa 1976. Japanin joukkue sijoittui tuolloin turnauksessa viidenneksi ja Kurata oli kisojen paras maalintekijä 28 osumallaan. == Lähteet == Luokka:Japanilaiset käsipalloilijat Luokka:Vuonna 1951 syntyneet Luokka:Elävät henkilöt
Rauno Söderholm

Rauno Söderholm (21. joulukuuta 1951 Helsinki – 30. toukokuuta 2010 Helsinki) oli suomalainen kirjailija, runoilija, filosofi sekä politiikan tutkija. Hän oli perustamassa ja toimitusjohtajana Kustannus Oy Harppuunassa, joka julkaisi useiden kirjailijoiden teoksia. == Teokset == *Stadin klappit (1986) *Rakkauden löylyssä (1995) *Kirjailijan osmansolmu (1996) *Vielä julkaisemattomia runokirjoja *Julkaisemattomia tutkimuksia ja romaaneja Luokka:Suomalaiset kirjailijat Luokka:Suomalaiset runoilijat Luokka:Suomalaiset filosofit Luokka:Suomalaiset politiikan tutkijat Luokka:Vuonna 1951 syntyneet Luokka:Vuonna 2010 kuolleet
Sulaiman Juma Al-Habsi

Sulaiman Juma Obaid Al-Habsi (; s. 1. helmikuuta 1970) on omanilainen entinen yleisurheilija, joka kilpaili pikajuoksussa. Al-Habsi osallistui olympialaisiin kerran, Soulissa 1988. Hän oli 400 metrillä alkueränsä viides eikä päässyt jatkoon ja juoksi myös maansa 4 × 400 metrin viestijoukkueessa, joka niin ikään putosi alkuerissä. Al-Habsi juoksi vuonna 1988 400 metrin ennätyksekseen ajan 47,9 sekuntia. == Lähteet == * Al-Habsin profiili sports- reference.com -sivustolla Luokka:Omanilaiset pikajuoksijat Luokka:Vuonna 1970 syntyneet Luokka:Elävät henkilöt
Look Around (Red Hot Chili Peppersin kappale)

Look Around on Red Hot Chili Peppersin kappale, joka löytyy yhtyeen vuoden 2011 albumilta I'm with You. Kappale julkaistiin albumin kolmantena singlenä 25. tammikuuta 2012. ==Musiikkivideo== Kappaleen musiikkivideo kuvattiin yhdellä otolla ja sen ohjasi Robert Hales. Hän oli tyytyväinen videon lopputulokseen, sekä yhtyeen panokseen videota tehdessä. Videolla yhtyeen jäsenet ovat jokainen omassa huoneessaan ja heitä kuvattiin samaan aikaan neljällä eri kameralla. Jokainen huone kuvaa jäsenen persoonallisuutta, joten tavarat videon huoneissa ovat pitkälti heidän omiaan. Videossa laulaja Anthony Kiedisin huoneessa ovat myös hänen tyttöystävänsä Charlotte Free, poikansa Everly Bear Kiedis sekä hänen koiransa. Basisti Flea tanssii huoneessaan alushousuissa yhdessä tyttöystävänsä Sandha Khinin kanssa. Rumpali Chad Smith on kylpyhuoneessa, jossa on myös nyrkkeilysäkki. Kitaristi Josh Klinghoffer on hämärässä huoneessa, jossa on vain pieni lamppu ja pöytä. ==Lähteet== Luokka:Red Hot Chili Peppersin kappaleet Luokka:Vuoden 2011 kappaleet
Club Life Volume One – Las Vegas

Club Life Volume One – Las Vegas on Tiëston miksauskokoelma-albumi ja sen ilmestymispäivä oli 5. huhtikuuta 2011. Albumilla Tiësto on mukana kappaleissa C'mon, Zero 76, Don't Ditch, Slumber, We Rock ja Girls with Bangs. Las Vegas -albumi oli esimerkiksi Yhdysvaltain tanssi/elektronisen musiikin albumilistan sijalla kolme. Tuona aikana Tiëston kiertue, Club Life oli nimetty albumin mukaan. == Kappaleet == # # # # # # # # # # # # # # # == Aiheesta muualla == * Tiëston viralliset sivut * C'mon -musiikkivideo * Zero 76 -musiikkivideo Luokka:Tiëston albumit Luokka:Vuoden 2011 remix-albumit
René Djian

René Djian (s. 1. helmikuuta 1927 Pariisi) on ranskalainen entinen yleisurheilija, joka kilpaili keskimatkojen juoksussa. Hän edusti seuratasolla Stade Françaisia. Djian osallistui olympialaisiin ensimmäistä kertaa Helsingissä 1952. Hän oli tuolloin 800 metrillä alkueränsä viimeinen eikä siis päässyt jatkoon. Hän juoksi vuonna 1955 matkan ennätyksensä 1.49,5 ja sai Välimeren kisoista hopeaa. Djian pääsi 800 metrillä välieriin saakka Melbournen olympialaisissa 1956 ja jäi tuolloin vain kolmen sekunnin sadasosan päähän finaalipaikasta. == Lähteet == Luokka:Ranskalaiset keskimatkojen juoksijat Luokka:Vuonna 1927 syntyneet Luokka:Elävät henkilöt
Filmfare Awards South

Filmfare Awards South on yksi Etelä-Intian merkittävimpiä elokuvapalkintoja, jonka The Times Group jakaa vuosittain edellisen vuoden menestyneimmille kannadan-, tamilin-, telugun- ja malajalaminkielisille elokuville ja niiden tekijöille. Ensimmäisen kerran palkintoja jaettiin Chennaissa vuonna 1954. Alun perin vain tamilin- ja telugunkieliset elokuvat olivat Filmfare Awards South -palkinnon piirissä, mutta vuonna 1966 lisättiin palkintokategoriat malajalaminkielisille ja 1969 kannadankielisille elokuville. == Palkintokategoriat == Jokaisella neljällä osallistujakielellä on oma sarjansa, jonka sisällä ehdokaselokuvat kilpailevat seuraavista palkinnoista: * Paras elokuva * Paras ohjaus * Paras miesnäyttelijä * Paras naisnäyttelijä * Paras miessivuosa * Paras naissivuosa * Paras musiikki * Paras sanoittaja * Paras mieslaulaja * Paras naislaulaja Lisäksi valitaan teknisiä ja erikoispalkintoja: * Paras toimintaohjaaja * Paras taiteellinen ohjaaja * Paras kuvaaja * Paras koreografi * Paras leikkaus * Erikoispalkinto * Elämäntyöpalkinto * Paras miesensikertalainen * Paras naisensikertalainen * Paras puvustus == Ennätyksiä == Vuonna 2005 tamilinkielinen psykologinen trilleri Anniyan sekä telugunkielinen Nuvvostanante Nenoddantana kumpikin voittivat kahdeksan palkintoa, mikä on suurin määrä yhden elokuvan voittamia Filmfare Awards South -palkintoja. Tekijöistä eniten palkintoja on kerännyt näyttelijä Kamal Haasan, jolla on seitsemäntoista voittoa kahdestakymmenestäkolmesta ehdokkuudesta. Peräkkäisiä voittoja on eniten, yhdeksän kappaletta, säveltäjä A. R. Rahmanilla, joka voitti palkinnon vuosina 1992–2000. Yhteensä Rahmanilla on palkintoja neljätoista. == Katso myös == * Filmfare Awards, vastaava palkinto hindinkieliselle elokuvateollisuudelle. * Filmfare Awards East, vastaava palkinto itäintialaisille elokuvateollisuuksille. == Lähteet == *
Sui Jianshuang

Sui Jianshuang (; s. 1. helmikuuta 1989 Shenyang) on kiinalainen rytminen voimistelija ja olympiamitalisti. Hän voimisteli Pekingin olympialaisissa 2008 maansa hopeaa voittaneessa joukkueessa, joka hävisi 0,225 pisteellä kilpailun voittaneelle Venäjälle. == Lähteet == Luokka:Kiinalaiset rytmiset voimistelijat Luokka:Vuonna 1989 syntyneet Luokka:Elävät henkilöt
Tarhaneito

Tarhaneito (Nigella damascena) on Välimeren alueella alkuperäisenä kasvava neitojen sukuun kuuluva leinikkikasvilaji. Sitä viljellään koristekasvina. == Ulkonäkö ja koko == Tarhaneito on yksivuotinen ja kasvaa 7–50 senttimetriä korkeaksi. Sen varsi on pystykasvuinen ja tyveltä haarova. Lehdet ovat 2–3 kertaan hienoliuskaiset. Tarhaneidon kukat ovat 1,2–4,2 cm leveät. Kukissa on viisi suippoa vaaleansinistä kehälehteä ja pieniä kaksihuulisia mesilehtiä. Hedelmä on muna–pallomainen kota. == Lähteet == == Aiheesta muualla == * Kasviatlas: Tarhaneito (Nigella damascena) Suomessa. * Puutarha.net: Tarhaneito (Nigella damascena) * ITIS: Nigella damascena * United States Department of Agriculture (USDA): Nigella damascena * Flora of North America: Nigella damascena Luokka:Neidot
Abit

Abit oli taiwanilainen tietokonekomponentteja valmistava yritys. Abit lopetti emolevyjen valmistamisen vuonna 2008. Luokka:Laitteistovalmistajat Luokka:Taiwanilaiset elektroniikkayhtiöt Luokka:Tietotekniikan tuotemerkit
Hopeakurho

Hopeakurho (Carlina acaulis) on Euroopassa kasvava matala, piikikäs asterikasvi. Sitä kasvatetaan koristekasvina. == Ulkonäkö ja koko == Hopeakurho kasvaa 5–15 senttimetriä korkeaksi. Sen lehdet ovat pitkät ja pariliuskaiset, hampaiset ja seittikarvaiset. Hopeakurhon mykerökukinto on kooltaan 3–8 cm. Sisempien kehtosuomujen ulkopinta on väriltään hopeanharmaan vaaleanpunainen. Kukat ovat valkeat–violetinruskeat. Hedelmänä on lenninhaivenellinen pähkylä. == Lähteet == == Aiheesta muualla == * Puutarha.net: Hopeakurho (Carlina acaulis) Luokka:Kurhot
Nokka (täsmennyssivu)

Nokka voi tarkoittaa seuraavia asioita: * nokka, sarveistupen peittämistä pidentyneistä ylä- ja alaleuanluista syntynyt muodostuma linnuilla * nokat (Clianthus), hernekasveja * nokka, konetekniikassa nokka-akselista ulkoneva osa * nokka, niemen kärki (esiintyy lähinnä paikannimissä) * Nokka, kylä Hartolassa * "Nokka", entinen Katajanokan vankila * Nokka, ravintola Helsingissä
Abronia ammophila

Abronia ammophila on ihmekukkakasvien heimoon ja hiekkaverbenoiden sukuun kuuluva kasvi, jota kasvaa vain Yellowstonen kansallispuiston alueella. == Koko ja ulkonäkö == A. ammophila on monivuotinen kasvi, jonka pääjuuri talvehtii. Juuri on yleensä melko pystysuora ja jopa yli puoli metriä pitkä. Maavarsi sen sijaan kasvaa maanpinnan suuntaisesti, ja se kohoaa yleensä vain muutaman sentin maanpinnan yläpuolelle.Whipple, s. 2. Kukinnossa voi olla parikymmentä valkoista kukkaa, jotka ovat lyhyiden varsien päässä.Whipple, s. 3. Kasvin kukinta alkaa kesäkuun puolivälissä ja loppuu kylmän tulon aikaan kasvin jäätymiseen.Yellowstone Resources and Issues 2011, s. 86. == Levinneisyys ja elinympäristö == A. ammophila kasvaa vain Yellowstonen kansallispuistossa, Yellowstonejärven rannalla hiekkaperäisessä maastossa. Vuoden 1998 tutkimuksen mukaan kasvilta löydettiin neljä kasvupaikkaa Yellowstonejärven rannalta ja kaikkiaan 8 326 kasviyksilöä.Whipple, s. 8–9. == Lähteet == * * === Viitteet === == Aiheesta muualla == *ITIS: Abronia ammophila *United States Department of Agriculture (USDA): Abronia ammophila *Flora of North America: Abronia ammophila Luokka:Ihmekukkakasvit Luokka:Uhanalaiset kasvit
Roope Pelo

Roope Pelo (s. 26. maaliskuuta 1976) on suomalainen tenori, joka laulaa Virtuoso-lauluyhtyeessä, Roope Pelo & Pelottomat -jazz/tanssimusiikiyhtyeessä ja Roope Pelo & The Fearlessissa. Hän on vuodesta 2011 lähtien toiminut Salon Viihdelaulajien kuoronjohtajana ja toimi vuosina 2007–2015 Halikon musiikkiyhdistyksen toiminnanjohtajana. Pelo oli myös ehdolla vuoden 2014 Tangomarkkinat-kilpailussa. == Ura == === Koulutus === Pelo valmistui sähkövoima- ja automaatiotekniikanmekaanikoksi vuonna 1995, mutta ymmärsikin sen jälkeen haluavansa mieluummin laulajaksi. Hän aloitti lauluopintonsa vuonna 1997 Helsingin Konservatoriossa. Hän kävi vuosina 2000–2001 Oriveden musiikkilinjan ja sen jälkeen vuosina 2001–2002 Helsingin konservatorion muusikkolinjan. Hän opiskeli Helsingin ammattikorkeakoulussa kulttuurialan ammattikorkeakoulututkinnon pääaineenaan laulu, ja valmistui sieltä laulupedagogiksi 2008. Pelon laulunopettajina ovat toimineet muun muassa Matti Pelo, Petri Pöyhönen, Mikko Pasanen ja Aki Alamikkotervo. === Uran alku === Nuoruuden ja varhaisaikuisuuden 1990–2000 Pelo lauloi Halikko Ensembessä, joka saavutti Maltan kansainvälisessä laulukilpailussa 2. sijan. 17–20-vuotiaana hän toimi paikallisen Sonic Haze -yhtyeen solistina ja kiersi paikallisia ravintoloita ja kotibileitä. 22-vuotiaana Pelo kutsuttiin laulajaksi poikabändi Boomiin. Yhtye teki yhden levyn levy-yhtiö Sonylle ja kiersi sen jälkeen ympäri Suomea, antoi lehti-, radio- ja tv-haastatteluja sekä osallistui Onnenpyörä- ja Syksyn sävel -kilpailuihin. Muutamat yhtyeen kappaleet ylsivät jopa radiosoittojen ykkösiksi. Pelo lauloi Savonlinnan oopperakuorossa vuosina 2001–2004. Vuosina 2003–2007 Pelo oli Helsingin kaupunginteatterin musikaalilaulajana. Hän esiintyi muun muassa musikaaleissa Cherbourghin sateenvarjot, Miss Saigon ja Evita. === Nykypäivä === Pelo on laulajana Roope Pelo & The Fearless -yhtyeessä. Lisäksi hän on ollut musiikkiyhtye Virtuoson jäsen vuodesta 2005 lähtien ja toiminut solistina erilaisissa kirkollisissa teoksissa ja oopperaproduktioissa, kuten Bachin kantaateissa, Mozartin Taikahuilussa (Taminon rooli), Pasatieri Signor Deluso (Leonin rooli), Brittenin Kesäyön Unelmassa (Lysanderin rooli), Pulaoopperassa ja Helsingin Kaupunginteatterin Cherbourghin sateenvarjoissa (Jeanin rooli). Vuosina 2007–2015 Pelo oli Halikon Musiikkiyhdistyksen toiminnanjohtaja. Yhdistyksen tarkoitus on edistää musiikin harrastusta ja opetusta erityisesti lasten ja nuorten keskuudessa. Vuonna 2014 Pelo perusti yhdessä Sanna Takatalo-Heinosen kanssa Tanssii ja Musisoi ry:n. Yhdistys järjestää kulttuuritapahtumia ja tanssikursseja. == Lähteet == == Aiheesta muualla == * Roope Pelo & The Fearless * Roope Pelo & Pelottomat * Virtuoso virallinen sivu * Virtuoso Facebook * Virtuoso Twitter * Virtuoso Instagram * Virtuoso YouTube * Salon Uimarit * Salon Viihdelaulajat Luokka:Suomalaiset tenorit Luokka:Vuonna 1976 syntyneet Luokka:Elävät henkilöt
Lapaluoto

Lapaluoto on asuinalue Raahessa Lapaluodon niemen tyvessä noin viisi kilometriä keskustasta lounaaseen. Lapaluodon satama sijaitsee kylän eteläpuolella niemen kärjessä. Alun perin Lapaluoto on ollut tiivis työläisyhteisö, jossa asuivat läheisten Santaholman sahan, Ruukin lautatarhan, sataman ja Raahe Oy:n työntekijät. Kylällä oli aikoinaan kolme sekatavarakauppaa: Raahen Osuuskaupan (ROK:n) liike sekä Arvo Luodon ja Kalle Kuljun kauppaliikkeet. Alueen pääväylä on Lapaluodon satamaan johtava yhdystie 8102. Lapaluodon satamaan johtava rautatie on linjattu varsinaisen Lapaluodon lähiön länsipuolitse. ==Lähteet== Luokka:Raahe Luokka:Pohjois-Pohjanmaan maakunnan entiset taajamat
Claes Elmstedt

Claes Yngve Elmstedt (31. maaliskuuta 1928 – 14. helmikuuta 2018) oli ruotsalainen keskustalainen poliitikko. Hän oli valtiopäivien toisen kamarin jäsenenä vuosina 1965–1970 ja sitten yksikamaristen valtiopäivien jäsenenä vuosina 1971–1984. Hän oli viestintäministerinä Fälldinin hallituksessa vuosina 1981–1982 ja toimi Gotlannin läänin maaherrana vuosina 1984–1991. ==Lähteet== Luokka:Ruotsin ministerit Luokka:Ruotsin kansanedustajat Luokka:Ruotsin maaherrat Luokka:Vuonna 1928 syntyneet Luokka:Vuonna 2018 kuolleet
Endymion-luokka

Endymion-luokka oli Britannian kuninkaallisen laivaston kuuden 40-tykkisen viidennen luokan aluksen eli fregatin muodostama sotalaivaluokka. Sen ensimmäinen alus HMS Endymion laskettiin vesille vuonna 1797 ja viisi hieman paranneltua alusta vuosina 1813–1814. Alusluokka oli kopio Ranskan laivastolta vallatusta La Pomonesta. Ensimmäinen alus valmistettiin tammesta mutta viisi muuta alusta kuusesta. Ne luokiteltiin helmikuussa 1817 neljännen luokan 48-tykkisiksi fregateiksi ja edelleen 50-tykkisiksi ja lopulta 44-tykkisiksi helmikuussa 1838. == Luokan alukset == Endymion-luokan fregatitWinfield, Rif s. 133-134 Nimi Telakka Kölinlasku Vesille Valmis Kohtalo HMS Endymion John Randall and Company, Rotherhithe marraskuu 1795 29. maaliskuuta 1797 12. kesäkuuta 1797 romutettu 18. kesäkuuta 1868 HMS Severn (ex- HMS Tagus) Wigram, Wells & Green, Blackwall tammikuu 1813 14. kesäkuuta 1813 11. syyskuuta 1813 myyty 20. heinäkuuta 1825 HMS Liffey (ex- HMS Eridanus) Wigram, Wells & Green, Blackwall helmikuu 1813 25. syyskuuta 1813 10. kesäkuuta 1814 romutettu heinäkuussa 1827 HMS Liverpool Wigram, Wells & Green, Blackwall toukokuu 1813 21. helmikuuta 1814 30. kesäkuuta 1814 myyty 16. huhtikuuta 1822 HMS Glasgow Wigram, Wells & Green, Blackwall toukokuu 1813 21. helmikuuta 1814 26. elokuuta 1814 romutettu 29. tammikuuta 1829 HMS Forth Wigram, Wells & Green, Blackwall helmikuu 1813 14. kesäkuuta 1813 7. syyskuuta 1813 romutettu lokakuussa 1819 == Lähteet == * === Viitteet === Luokka:Kuninkaallisen laivaston viidennen luokan alukset Luokka:Fregattiluokat
Agrostis rossiae

Agrostis rossiae on röllien sukuun kuuluva heinäkasvi, jota tavataan vain Yellowstonen kansallispuistossa. Se kasvaa 5–15 senttimetriä pitkäksi, ja sen kasvupaikkana on lämpiävät vulkaaniset alueet. Kasvit kuolevat kuumuuteen jo heinäkuuhun mennessä. == Ulkonäkö ja koko == A. rossiae kasvaa 5–15 senttimetriä pitkäksi, ja sen 1,2–5 senttimetriä pitkät ja 0,5–2 millimetriä leveät lehdet kasvavat varren alaosassa. Varren päässä on 2–6 senttimetriä pitkä röyhy, jossa kasvaa tiheästi tähkylöitä. Pienet kukat ovat muodostuneet 1,5 millimetriä pitkästä vihneettömästä kaleesta ja surkastuneesta helpeestä.Fertig, s. 1. Kasville on tyypillistä, että sen pienet kukat eivät aukea missään vaiheessa kokonaan. Ne ovat jo esillä helmi-maaliskuussa, mutta siemeniä kasvi ei tuota vielä silloin. Kasvi alkaa kuivua jo varhain kesällä, kun sitä lämmittää sekä maaperän lämpö että aurinko, ja jo heinäkuussa eläviä yksilöitä on jo vaikea löytää.Yellowstone Resources & Issues 2011, s. 86. == Levinneisyys ja elinympäristö == A. rossiae on Yellowstonen kansallispuiston kotoperäinen laji. Sitä kasvaa vain Fireholejoen ja Shoshonejärven geysirlaaksoissa. Laji tarvitsee ilmeisesti juuri sopivan kostean ja lämpimän elinympäristön. Maaperän lämpötila lajin kasvupaikoilla on yleensä muutaman sentin syvyydessä noin 40 astetta. A. rossiae onkin yleensä kevään ensimmäisiä vihertäviä kasveja, kun se saattaa alkaa kasvaa jo tammikuun alkupuolella. == Lähteet == * * === Viitteet === == Aiheesta muualla == * ITIS: Agrostis rossiae rossiae
Pappinen (Joutsa)

Pappinen on yksi Joutsan kunnan kylistä. Pappinen sijaitsee Joutsan kirkonkylän luoteispuolella, Joutsan ja Luhangan yhdistävän Korpilahdentien eli seututien 610 varrella.http://www.pappinen.com/index.htm Kylässä on Joutsan korkein mäki, Tammimäki (242 m) näkötorneineen. Kylän pohjoispuolella on Leivonmäen kansallispuisto. Kyläyhdistys ylläpitää entisestä kyläkoulusta tehtyä Pappistaloa. == Lähteet == == Aiheesta muualla == * Pappisten kyläyhdistys ===Kirjallisuutta=== *Savitie, Riitta ym. (toim.): Elämää Kulta- Pappisissa : kuvia, kertomuksia ja tositarinoita. Like, 2001. ISBN 951-578-920-6. Luokka:Joutsan kylät
Informaatiostrategia

Informaatiostrategia (engl. information strategy, data strategy) on menetelmä, jonka avulla maksimoidaan tiedon liiketoiminta-arvo. Tarpeen sellaisen luomiseen on muodostanut digitaalisen murroksen yrityksille ja muille organisaatioille tuoma paine yhdistettynä jatkuvasti kasvavaan datan määrään. Koko yrityksen kattava informaatiostrategia kattaa kaikki tiedon luontiin, päivittämiseen, käyttöön ja arkistointiin liittyvät prosessit. Informaatiostrategian avulla voidaan mm.: * Mahdollistaa uusia liiketoimintamalleja * Tunnistaa riskit ja pullonkaulat sekä oikeat ratkaisut liittyen tiedon jakamiseen * Integroida koko yrityksen data ja parantaa sen laatua * Turvata systemaattisesti yritysdata ja suojata kuluttajan yksityisyydensuojaa * Mallintaa tietoa tehokkaammin ja hyödyntää metadataa paremmin * Valita tietokannat ja varastointituotteet, jotka parhaiten sopivat kokonaisarkkitehtuuriin * Helpottaa Business Intelligence (BI) ja strukturoimattoman datan ratkaisujen käyttöönottoa * Parantaa yrityksen tietokantojen suorituskykyä * Virtaviivaistaa yrityksen päivittäisiä toimintoja ja säästää kustannuksia ==Informaatiostrategian osa-alueet== ===Data Governance=== * Tiedon liiketoiminta-arvon tunnistaminen * Organisatoriset roolit ja vastuut * Liiketoimintaprosessien kartoitus ===Datastandardit=== * Datan määritelmät ja mallinnus * Tietoturva ja yksityisyyden suoja * Perustietojen hallinta * Referenssidata * Metadata * Dokumenttien ja sisällön hallinta * Strukturoimaton data ===Datan laatu=== * Mittaaminen * Raportointi * Ennaltaehkäisevät ja korjaavat toimenpiteet ===Teknologia=== * Business Intelligence ja tietovarastot * Teknologiavalinnat * Datan integroinnit == Lähteet== * Adelman, Moss & Abai: "Data Strategy" * Dama Finlandin kotisivut * Dama Internationalin kotisivut Luokka:Informaatiotutkimus
Mieskonmäki

Mieskonmäki on yksi Joutsan kunnan kylistä. Kylä sijaitsee Joutsan koillispuolella Hirvensalmelle vievän tien varrella Puulan ja Suonteen järvien välissä. Asukkaita kylällä on noin 230 ja asuttuja talouksia noin 100. Kesäasuntoja on noin 300. Mieskonmäen kylä jakautuu paikallisen määritelmän mukaan viiteen osaan, jotka ovat Kälänkylä (eli Kälä), Pylsynkylä (eli Pylsy), Vallaspelto, Pajumäki ja Kortesalmi. Kylällä toimii luokkien 1–6 opetusta antava Mieskonmäen koulu. Paikallisia yhteisöjä ovat muiden muassa Mieskonmäen kyläseura, joka syntyi vuonna 2007 Mieskonmäen kyläyhdistyksen ja Mieskonmäen Maa- ja kotitalousseuran yhdistyessä, sekä Mieskonmäen vesiosuuskunta. Kyläseuran omistuksessa on seurantalo Sulon talo, jota käytetään perhejuhliin ja paikallisiin tapahtumiin. Puulan rannalla sijaitsee Koiviston uimaranta. ==Lähteet== Luokka:Joutsan kylät
Niemistenkylä

Niemistenkylä on yksi Joutsan kulmakunnista. Sijainti on Joutsan eteläpuolella Niemistenkyläntien varrella. Alue liitettiin Hartolasta Joutsaan 1991, ja paikalliset kutsuvat sitä nimellä Pussinpohja. Paikka on mainittu Heikki Peuraniemen kirjassa Pölliäisiä pussinpohjalta. == Lähteet == Luokka:Joutsan kylät
Suomi talviolympialaisissa 1960

Suomi saavutti Squaw Valleyn talviolympialaisista 1960 kahdeksan mitalia, joista kaksi oli kultaa, kolme hopeaa ja kolme pronssia. Kisojen mitalitilastossa Suomi sijoittui kuudenneksi. == Mitalistit == === Kultaa === * Kalevi Hämäläinen – maastohiihto, miesten 50 km * Toimi Alatalo, Veikko Hakulinen, Väinö Huhtala ja Eero Mäntyranta – maastohiihto, miesten 4×10 km viesti === Hopeaa === * Veikko Hakulinen – maastohiihto, miesten 50 km * Niilo Halonen – mäkihyppy, normaalimäki * Antti Tyrväinen – ampumahiihto, 20 km === Pronssia === * Veikko Hakulinen – maastohiihto, miesten 15 km * Toini Pöysti, Siiri Rantanen ja Eeva Ruoppa – maastohiihto, naisten 3×5 km viesti * Eevi Huttunen – pikaluistelu, naisten 3 000 m == Lähteet == * Finland at the 1960 Squaw Valley Winter Games Olympics at Sports-Reference.com 1960 Luokka:Talviolympialaiset 1960
Laitjärvi

Laitjärvi on yksi Joutsan kunnan kylistä. Kylä sijaitsee Joutsan kaakkoisosassa pitkän ja kapean Laitjärven rannalla ja kuuluu Laitjärven, Pynnölän, Uimaniemen ja Vehmaan kylätaajamien alueilla toimivan Uimaniemen seudun kyläyhdistyksen toimialueeseen. ==Lähteet== Luokka:Joutsan kylät
Martinkylä

Martinkylä on yksi Joutsan kulmakunnista. Se sijaitsee Joutsan pohjoisosassa, vuonna 2008 lakkautetun Leivonmäen kunnan alueella. Leivonmäen kirkonkylä sijaitsee luoteessa noin 8 kilometrin päässä, muita lähikyliä ovat Mieskonmäki idässä ja Vallaspelto etelässä. Lähistöllä on kaksi lampea: Karjolampi sekä Koivulampi. == Lähteet == Luokka:Leivonmäen kylät
Revolver (kappale)

"Revolver" on yhdysvaltalaisen popartisti Madonnan toinen singlejulkaisu hänen kolmannelta kokoelma-albumiltaan Celebration. Single julkaistiin 14. joulukuuta 2009. Kappaleen kirjoittivat Madonna, Carlos Battey, Steven Battey, David Guetta, Dwayne Carter, Justin Franks ja Brandon Kitchen. Tuottajina toimivat Madonna, Frank E, David Guetta ja Afrojack. "Revolver" julkaistiin internetissä ennen Celebration -albumin julkaisua. Joulukuussa vahvistettiin, että kappale tultaisiin julkaisemaan virallisena albumin singlenä. Kappale julkaistiin 12 tuuman vinyylisinglenä, CD-singlenä ja digitaalisesti. Singlejulkaisut sisälsivät ainoastaan miksauksia kappaleesta. Alkuperäistä versiota ei sisällytetty julkaisuihin. Kappaleen tyylilaji edustaa dancepopia ja elektronista popia. Sanoituksellisesti kappale kertoo rakkaudesta aseena ja vaarallisena. Kappale vastaanotti vaihtelevia arvioita kriitikoilta. Kappale ylsi muutamille listasijoille Euroopassa. Parhaan listasijoituksensa "Revolver" saavutti Suomessa, jossa kappale nousi sijalle kuusi. Billboard Hot Dance Club Songs -listalla kappale kipusi neljänneksi. "Revolver" on Madonnan viimeinen single Warner Bros. Records -levy-yhtiön alaisuudessa. Luokka:Madonnan kappaleet Luokka:Vuoden 2009 kappaleet
Ydintietojen hallinta

Ydintietojen hallinta (, lyh. MDM) on prosessi, jossa liiketoimintajohto ja tietohallinto työskentelevät yhdessä varmistaakseen tiedon yhdenmukaisuuden, oikeellisuuden, hallinnan, semanttisen oikeellisuuden sekä vastuut. Organisaation hallussa oleva data ja informaatio ovat usein laadultaan heikkoja. Datassa on virheitä, puutteita ja ristiriitaisuuksia ja voi olla käyttökelvottomassa muodossa. Esimerkiksi päivämäärä voidaan tallettaa useilla eri tavoilla. Koska dataa on paljon ja sitä tuotetaan joka päivä lisää, vaatii sen puhdistaminen suuren määrän työtä. Ydintietojen hallinta lähtee ajatuksesta, että organisaation kaikkien tietojen semanttinen yhteentoimivuus on liian vaikeaa saavuttaa. Siksi se keskittyy määrittelemään semanttisesti tärkeimmän osan tiedoista yksiselitteisesti. Ne keskittyvät liiketoiminnan kannalta olennaisimpaan ydintietoon ja laatuun. Varsinainen transaktio datamassa jätetään usein vähemmälle huomiolle. Tarkoituksena on luoda yritykselle tai organisaatiolle luotettava uudelleenkäytettävä tietovarallisuus. Master Data Managementia kutsutaan suomeksi mm. liiketoimintakriittisen perustiedon hallinnaksi. MDM on yksi merkittävä informaatiostrategian osa-alue. Tyypillisesti yritykset aloittavat MDM:n toteuttamisen joko asiakastiedon (engl. customer data integration, CDI) tai tuotetiedon (engl. product data management, PDM) hallinnasta. Muita merkittäviä alueita ovat mm. toimittajatiedon, henkilötiedon ja paikkatiedon hallinta. == Lähteet == * LOSHIN, D. (2009): Master Data Management. MA: Morgan Kauffman Publishers. * BERSON, A. & DUBOV, L. (2007): Master Data Management and Customer Data Integration for a Global Enterprise. McGraw Hill. * STARCK, J. (2010): Global Product Strategy, Product Lifecycle Management and the Billion Customer Question. Decision Engineering. Springer. === Viitteet === Luokka:Informaatiotutkimus
Pajumäki

Pajumäki on yksi Joutsan kunnan kylistä. Sijainti on Joutsan pohjoispuolella. Lähistöllä on useita lampia. Luokka:Joutsan kylät
VATER-assosiaatio

thumb|Vastasyntyneen radialisatresia, joka on yksi VATER-assosiaation löydöksistä. VATER-assosiaatio on synnynnäinen epämuodostumaoireyhtymä. Oireyhtymän syytä ei tiedetä. Suurimmalla osalla potilaista ei löydy laajoillakaan genomitutkimuksilla oireistoa selittävää geenilöydöstä. VATER (tai VACTERL) on alkukirjainlyhenne, jonka kukin kirjain merkitsee elintä tai kudosta, jossa epämuodostuma todetaan. Oireyhtymään voi kuulua vertebraalisia eli nikamamuutoksia, synnynnäinen anusatresia eli peräaukon puuttuminen, trakean eli henkitorven poikkeavuus, esofagusatresia eli ruokatorven kehityshäiriö ja radius-luun tai munuaisen (renaalinen) poikkeavuus. ==Lähteet== Luokka:Oireyhtymät Luokka:Kehitysvammaisuus
RDS-4

RDS-4 (, Tatjana, myös 8U69/SN69/244N) oli Neuvostoliiton kehittelemä taktinen ydinase, jonka toimintamekanismi pohjautui imploosioon ja merkittävin fissiomateriaali oli plutonium-239. Pommin koko fissiilinen ainesosa painoi omamassaltaan 11,0 kg (4,2 kg Pu-239 + 6,8 kg U-235; jonka rikastusaste 90 %). Näiden kerrosten välillä oli kaasupatja, muodostaen levitaation (Levitated Pit).https://www.globalsecurity.org/wmd/world/russia/rds-4.htm Viitattu 3.12.2021. RDS-4 oli aktiivikäytössä vuosina 1954–1965, jolloin sitä käytettiin myös R-5M -ohjusten taistelukärkenä. https://www.globalsecurity.org/wmd/world/russia/rds-9.htm Viitattu 5.12.2021. Ensimmäisessä koeräjäytyksessä pommi pudotettiin 23. elokuuta 1953 Iljushin Il-28 -pommituskoneesta 11 kilometrin korkeudesta Semipalatinskissa. Räjäytyskorkeus oli 600 metriä.https://web.archive.org/web/20080317191459/http://www.atomicforum.org/russia/russiaweapons.html Viitattu 3.12.2021. Atomipommin rakenne oli Fat Man -pommia keveämpi sekä aerodynaamisempi. Räjähdelinssien määrä oli vähäisempi kuin Fat Manissa, jossa niitä oli kaikkiaan 96 kappaletta. Tatjanan räjähdysvoima oli 28 kilotonnia. Alun perin atomipommi suunniteltiin pudotettavaksi strategisista Tu-4- ja Tu-16-pommikoneista. Myöhemmin myös keskiraskas taktinen pommikone Iljušin Il-28N soveltui tähän tehtävään.Jyrki Laukkanen – Suomen ilmavoimien lentokoneet Iljushin Il – 28 Apali 2008 ISBN 978-952-5026-79-5 Taktista ydinase Tatjanaa suunniteltiin myös Lavotškin La 400 Dal -ohjuksen taistelukärjeksi. Projekti keskeytettiin myöhemmin. Niin kutsutussa Snowball- ydinkokeessa () Totskissa - nk. "Totskojen ydinräjäytys", syyskuun 14. 1954, marssitettiin venäläisiä joukkoja, arviolta 44 000 henkeä, tuoreen ydinsaasteen yli melkoisen pian atomipommin (RDS-2; tosin joissain RDS-4) ydinräjähdyksen jäljiltä.http://www.johnstonsarchive.net/nuclear/radevents/1954USSR1.html Viitattu 4.12.2021. Yhdysvaltojen sotadoktriinia myötäillen myös nopeat hävittäjäkoneet varusteltiin ydinpommitusten suorittamista varten, alkaen tyypistä MiG-19.https://www.globalsecurity.org/wmd/world/russia/rds-4.htm Viitattu 22.11.2021. Muun muassa MiG-21:stä kehitettiin tähän tarkoitukseen N-versio. Kuitenkin hitaampi, mutta suuremman hyötykuorman omaava Suhoi Su-7 oli soveliaampi taktinen pommituskone.https://fas.org/man/dod-101/sys/ac/row/su-7.htm Viitattu 2.12.2017 == Lähteet == *Soviet/Russian Nuclear Arsenal * * *Nuclear Research in the Soviet Union ===Viitteet=== ==Aiheesta muualla== *https://www.1999.co.jp/eng/10784569 *https://www.scalemates.com/kits/amodel- na72004-rds-4-tatyana--1340751 (muovista pienoismallia, assembly model kit markkinoivat verkkosivustot, joissa pommin visuaalinen kuva esitetään) Luokka:Ydinpommit
Suomi talviolympialaisissa 1964

Suomi saavutti Innsbruckin talviolympialaisista 1964 kymmenen mitalia, joista kolme oli kultaa, neljä hopeaa ja kolme pronssia. Kisojen mitalitilastossa Suomi sijoittui neljänneksi. == Mitalistit == === Kultaa === * Veikko Kankkonen – mäkihyppy, normaalimäki * Eero Mäntyranta – maastohiihto, miesten 15 km * Eero Mäntyranta – maastohiihto, miesten 30 km === Hopeaa === * Veikko Kankkonen – mäkihyppy, suurmäki * Mirja Lehtonen – maastohiihto, naisten 5 km * Kaija Mustonen – pikaluistelu, naisten 1 500 m * Väinö Huhtala, Kalevi Laurila, Eero Mäntyranta ja Arto Tiainen – maastohiihto, miesten 4×10 km viesti === Pronssia === * Kaija Mustonen – pikaluistelu, naisten 1 000 m * Arto Tiainen – maastohiihto, miesten 50 km * Mirja Lehtonen, Senja Pusula ja Toini Pöysti – maastohiihto, naisten 3×5 km viesti == Pikaluistelu == === Miehet === Nimi Laji Aika Sija Kalervo Hietala 5 000 metriä 7.58,8 15. Kalervo Hietala 10 000 metriä 17.12,9 26. Seppo Hänninen 1 500 metriä 2.16,0 23. Jouko Jokinen 1 500 metriä 2.15,6 19. Juhani Järvinen 500 metriä 41,9 19. Juhani Järvinen 1 500 metriä 2.12,4 8. Juhani Järvinen 10 000 metriä 17.05,0 20. Pekka Lattunen 500 metriä 41,8 16. Jouko Launonen 1 500 metriä 2.11,9 4. Jouko Launonen 5 000 metriä 8.03,5 18. Jouko Launonen 10 000 metriä 16.49,8 14. Simo Rinne 500 metriä 41,4 10. Toivo Salonen 500 metriä 42,2 23. Toivo Salonen 5 000 metriä 8.10,2 21. === Naiset === Nimi Laji Aika Sija Kaija-Liisa Keskivitikka 500 metriä 48,8 16. Kaija-Liisa Keskivitikka 1 000 metriä 1.37,6 8. Kaija-Liisa Keskivitikka 1 500 metriä 2.30,0 8. Kaija-Liisa Keskivitikka 3 000 metriä 5.29,4 10. Kaija Mustonen 500 metriä 48,0 13. Kaija Mustonen 1 000 metriä 1.34,8 Pronssia Kaija Mustonen 1 500 metriä 2.25,5 Hopeaa Kaija Mustonen 3 000 metriä 5.24,3 5. == Lähteet == * Finland at the 1964 Innsbruck Winter Games Olympics at Sports-Reference.com * 1964 Luokka:Talviolympialaiset 1964
Suomi talviolympialaisissa 1968

Suomi saavutti Grenoblen talviolympialaisista 1968 viisi mitalia, joista yksi oli kultaa, kaksi hopeaa ja kaksi pronssia. Kisojen mitalitilastossa Suomi sijoittui kymmenenneksi. == Mitalistit == === Kultaa === * Kaija Mustonen – pikaluistelu, naisten 1 500 metriä === Hopeaa === * Kaija Mustonen – pikaluistelu, naisten 3 000 metriä * Eero Mäntyranta – maastohiihto, miesten 15 kilometriä === Pronssia === * Eero Mäntyranta – maastohiihto, miesten 30 kilometriä * Kalevi Laurila, Eero Mäntyranta, Kalevi Oikarainen ja Hannu Taipale – maastohiihto, miesten 4×10 kilometrin viesti == Pikaluistelu == === Miehet === Nimi Laji Aika Sija Raimo Hietala 1 500 metriä 2.11,7 24. Raimo Hietala 5 000 metriä 7.54,0 17. Raimo Hietala 10 000 metriä 16.45,9 20. Olavi Hjellman 500 metriä 43,1 40. Olavi Hjellman 1 500 metriä 2.10,1 21. Seppo Hänninen 500 metriä 40,8 8. Kimmo Koskinen 500 metriä 41,7 23. Kimmo Koskinen 1 500 metriä 2.07,9 18. Kimmo Koskinen 5 000 metriä 7.35,9 9. Kimmo Koskinen 1 0000 metriä 16.15,7 14. Jouko Launonen 500 metriä 42,6 33. Jouko Launonen 1 500 metriä 2.07,5 14. Jouko Launonen 5 000 metriä 7.46,5 15. Jouko Launonen 10 000 metriä 16.02,1 12. === Naiset === Nimi Laji Aika Sija Arja Kantola 500 metriä 47,4 12. Arja Kantola 1 000 metriä 1.37,9 23. Arja Kantola 1 500 metriä 2.33,2 22. Arja Kantola 3 000 metriä 5.30,7 24. Kaija-Liisa Keskivitikka 500 metriä 48,1 18. Kaija-Liisa Keskivitikka 1 000 metriä 1.34,8 8. Kaija-Liisa Keskivitikka 1 500 metriä 2.25,8 6. Kaija-Liisa Keskivitikka 3 000 metriä 5.03,9 4. Kaija Mustonen 500 metriä 46,7 6. Kaija Mustonen 1 000 metriä 1.33,6 4. Kaija Mustonen 1 500 metriä 2.22,4 Kultaa Kaija Mustonen 3 000 metriä 5.01,0 Hopeaa == Lähteet == * Finland at the 1968 Grenoble Winter Games Olympics at Sports-Reference.com * 1968 Luokka:Talviolympialaiset 1968
Suomi talviolympialaisissa 1972

Suomi saavutti Sapporon talviolympialaisista 1972 viisi mitalia, joista neljä oli hopeaa ja yksi pronssia. Kisojen mitalitilastossa Suomi sijoittui 15:nneksi. Sapporon talviolympialaisissa Suomi jäi ensimmäistä kertaa olympiahistoriansa aikana ilman kultamitalia.http://www.sports- reference.com/olympics/countries/FIN/ == Mitalistit == === Hopeaa === * Marjatta Kajosmaa – maastohiihto, naisten 5 km * Rauno Miettinen – yhdistetty, miesten yksilökilpailu * Heikki Ikola, Mauri Röppänen, Esko Saira ja Juhani Suutarinen – ampumahiihto, miesten 4×7,5 km viesti * Marjatta Kajosmaa, Hilkka Riihivuori ja Helena Takalo – maastohiihto, naisten 3×5 km viesti === Pronssia === * Marjatta Kajosmaa – maastohiihto, naisten 10 km == Lähteet == * Finland at the 1972 Sapporo Winter Games Olympics at Sports-Reference.com === Viitteet === 1972 Luokka:Talviolympialaiset 1972
Genus (matematiikka)

Genus on topologiassa pinnan niin sanottujen kahvojen lukumäärä. Genus on siis kokonaisluku, joka kertoo montako erillistä silmukkaa myöten pinnan voi leikata auki niin että se pysyy yhtenäisenä. File:Sphere_wireframe_10deg_10r.svg|genus 0 File:Torus illustration.png|genus 1 File:Double torus illustration.png|genus 2 File:Triple torus illustration.png|genus 3 ==Määritelmä== Seuraavat määritelmät aritmeettiselle ja geometriselle genukselle löytyvät Qing Liun kirjasta "Algebraic Geometry and Arithmetic Curves": Olkoon X projektiivinen käyrä yli algebrallisesti suljetun kunnan k. Tällöin X:n aritmeettinen genus on määritellään Eulerin karakteristikan avulla p_a(X) :=1-\chi_k(\mathcal{O}_X), joka riippuu k:sta. Jos Y on sileä projektiivinen varisto yli k:n, niin Y:n geometrinen genus on p_g(Y)=\operatorname{dim}_k H^0(y,\omega_{Y/k}), missä \omega on dualisoituva (tai kanoninen) lyhde ja H^0 tarkoittaa \omega_{Y/k}:n nollatta Čechin kohomologiaryhmää. Yleisesti ei-algebrallisesti suljetussa kunnassa k määritellään korkeampiuloitteisten ja ei-jaottoman variston aritmeettinen genus asettamalla p_a(X) :=(-1)^{\operatorname{dim }X}(\chi(X,\mathcal{O}_X)-1), missä \chi on rakennelyhteen Eulerin–Poincarén karakteristika. Kun X on algebrallinen käyrä, jonka kuntana on kompleksiluvut, ja X:llä ei ole singulaarisia pisteitä, molemmat määritelmät kuvaavat pinnan kahvojen lukumäärää. Sen sijaan yleisessä tapauksessa aritmeettinen genus voi olla myös negatiivinen luku. ==Lähteet== Luokka:Geometrinen topologia
The Fame Ball Tour

The Fame Ball Tour oli yhdysvaltalaisartisti Lady Gagan ensimmäinen konserttikiertue. Kiertue vieraili myös Suomessa elokuussa 2009 Helsingin Kulttuuritalolla. konsertti oli loppuunmyyty ja sai hyvät arvostelut. Kiertueella kuultiin The Fame -levyn kappaleita, kuten Poker Face, LoveGame, Brown Eyes ja Paparazzi. == Lähteet == Fame Ball Tour, The Fame Ball Tour, The
Isidore Mankofsky

Isidore Mankofsky (22. syyskuuta 1931 New York – 11. maaliskuuta 2021) oli yhdysvaltalainen elokuvaaja. == Filmografia == * 1979: The Muppet Movie * 1980: The Jazz Singer – tie tähtiin * 1985: Ewoks: The Battle for Endor == Lähteet == == Aiheesta muualla == * Luokka:Yhdysvaltalaiset elokuvaajat Luokka:Vuonna 1931 syntyneet Luokka:Vuonna 2021 kuolleet
Pyöröpäät

Pyöröpäät (Plesiopidae) on ahvenkaloihin kuuluva heimo. Heimon lajeja tavataan indopasifiselta merialueelta. Monet pyöröpäälajit ovat suosittuja riutta- akvaariooissa. ==Lajit ja anatomia== Pyöröpäiden heimoon kuuluu 11-12 sukua ja noin 49 lajia. Aikaisemmin Notograptus-suvun lajit luettiin kuuluvaksi omaan heimoonsa nauha-ahvenet (Notograptidae). Kalat ovat ruumiinrakenteeltaan pitkänomaisia ja suuripäisiä. Kooltaan ne kasvavat 3-30 cm:n pituisiksi. Pyöröpäillä on yksi pitkä selkäevä ja pyrstöevä on pyöreäpäinen. Lajien suu ja silmät ovat kookkaat. Pyöröpäiden kylkiviiva-aisti on usein epätäydellinen. Ne ovat värikkäitä kaloja, joiden ruumis on usein pohjaväriltään tumma ja siinä on pilkkuja tai raitoja. ==Levinneisyys ja elintavat== Pyöröpäälajeja tavataan trooppisista vesistä indopasifiselta merialueelta. Ne elävät matalissa vesissä, aina noin 30 metrin syvyyteen asti, koralliriuttojen lähettyvillä ja vuorovesilammikoissa. Monet lajeista ovat hämäräaktiivisia ja viettävät päivät luolissa. Pyöröpäiden ravintoa ovat äyriäiset ja pienet kalat. Kalat kutevat luoliin tai halkeamiin pallomaisen rykelmän ja koiras vartioi kutua. Eräät lajit hautovat munia suussaan. Lajeista erityisesti komeettakala (Calloplesiops altivelis) ja tähtikomeettakala (Calloplesiops argus) ovat suosittuja merivesiakvaarion kaloja. Muita akvaarioissa pidettäviä lajeja ovat muun muassa keltapyöröpää (Assessor flavissimus) ja kobolttipyöröpää (Assessor macneilli). ==Lähteet== Luokka:Percoidei